 INSTITUTUL DE FIZICĂ ATOMICĂ                           
A N U N Ț
Institutul de Fizică Atomică cu sediul în oraşul Măgurele, Județ Ilfov, Str. Atomiştilor nr. 407, cod poştal 077125, tel. 0214574493, organizează concurs pentru ocuparea funcției contractuale vacante de Expert Grad I – cu atribuții de Responsabil Tehnic Proiecte CEA-RO, în cadrul Compartimentului Management Proiecte, post unic, conform art. XXII din Legea nr. 141/2025 privind unele măsuri fiscal-bugetare, după cum urmează: 
· 1 post Expert grad I cu atribuții de Responsabil Tehnic Proiecte CEA-RO, din cadrul Compartimentului Management Proiecte – pe perioadă determinată de 3 ani, cu timp normal de 8 ore/zi, 40 ore/săptămână, cu perioadă de probă de 30 de zile lucrătoare, sursa de finanțare – conducere programe.
CERINȚE DE OCUPARE PRIN CONCURS A POSTULUI
Condiţii generale de participare:

Poate participa la concurs persoana care îndeplineşte următoarele condiţii:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

Conditii specifice pentru ocuparea postului contractual de Expert grad I

· absolvent studii superioare economice cu diplomă de licență sau echivalentă in domeniu;
· vechime de minim 4 ani în specialitatea studiilor;
Aptitudini specifice:

· cunoştinţe operare MS Office – Excel, Word, PowerPoint etc;

· claritate și coerență în exprimare, bună memorare a datelor și cifrelor;

· disponibilitate și abilitate de a învăța lucruri noi;

· capacitate de a respecta termene limită;
Constituie avantaj: 

· experiență profesională în implementarea/gestionarea proiectelor cu finanțare națională și internațională minim 2 ani;

· cunoașterea limbii engleze;

Atribuțiile postului:


Principalele atribuții pentru Expert grad I:

· gestionează activități financiare și contractuale pentru proiectele din cadrul Subprogramului 5.9.2 Modul CEA-RO, cu accent pe monitorizarea și evaluarea execuției financiare a acestora;

· realizează rapoarte economico-financiare periodice referitoare la stadiul implementării proiectelor din cadrul Subprogramului 5.9.2 CEA-RO;

· transmite observațiile și recomandările rezultate din monitorizarea financiară și științifică către contractorii proiectelor; 

· informează periodic coordonatorul economic despre neregulile sau problemele financiare identificate;

· urmărește rezolvarea neconformităților financiare identificate în urma monitorizării economice a proiectelor;

· asigură o gestionare eficientă a procesului de contractare financiară a proiectelor din cadrul Subprogramului 5.9.2 Modul CEA-RO, cu respectarea procedurilor legale și financiare;

· monitorizează activitățile economice legate de gestionarea contractelor de execuție ale proiectelor în cadrul Subprogramului 5.9.2 Modul CEA-RO; 

· verifică și urmărește depunerea la timp a documentelor financiare de contractare și raportare pentru proiectele din cadrul Subprogramului 5.9.2 Modul CEA-RO;

· urmărește încărcarea datelor financiare relevante în platforma IFA-PROMPT, conform cerințelor tehnico-financiare; 

· verifică semnarea și procesarea documentelor financiare de plată și a actelor adiționale pentru execuția proiectelor, asigurându-se că toate documentele sunt conforme cu prevederile contractuale;

· verifică corectitudinea documentelor financiare depuse de executanții proiectelor, asigurându-se că acestea respectă cerințele contractuale și reglementările legale;

· monitorizează fluxurile financiare prin urmărirea documentelor ordine de plată și extrase de cont;     

· analizează datele financiare pentru realizarea rapoartelor anuale și finale privind activitățile economice desfășurate în cadrul Subprogramului 5.9.2 Modul CEA-RO;

· implementează și supraveghează funcționarea sistemului de control intern managerial în domeniul său de competență;

· îndeplinește și alte atribuții în cadrul activităților specifice conducerii de programe, de natura postului.

DOCUMENTE NECESARE ÎNSCRIERII



a) formular de înscriere la concurs, conform modelului atasat anuntului sau la sectiunea cariere de pe site-ul oficial al institutului www.ifa-mg.ro;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului; 

h) curriculum vitae, model comun european.

(1) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.

Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

(2) Copiile de pe actele prevăzute la  lit. b)-e), precum și copia certificatului de încadrare într-un grad de handicap prevăzut la alin. (1) se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.

(3) Documentul prevăzut la  lit. f) poate fi înlocuit cu o declarație pe propria răspundere privind antecedentele penale. 

În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la  lit. f), anterior datei de susținere a probei scrise și/sau probei practice. 

În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către Institutul de Fizică Atomică organizatoare a concursului, potrivit legii.

Dosarele pentru inscriere se depun în termen de 5 zile lucrătoare de la data publicării anunţului de concurs (29.10.2026), respectiv până la data de 06.11.2026 ora 12:00, la sediul Institutului de Fizică Atomică, Compartimentul secretariat, etajul 8, telefon : 021.457.44.93.
Prin raportare la nevoile individuale, candidatul cu dizabilități poate înainta comisiei de concurs, în termenul de depunere a dosarelor, propunerea sa privind instrumentele necesare pentru asigurarea accesibilității probelor de concurs.

CONCURSUL CONSTĂ ÎN 3 ETAPE SUCCESIVE:

1. selecţia dosarelor de înscriere

2. proba scrisă

3. interviul
Concursul se va desfășura ȋn conformitate cu prevederile Hotărârii nr. 1336/2022 pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice.

Proba scrisă va avea loc în data de 13.11.2026 ora 10:00 la sediul Institutului de Fizică Atomică.

Interviul va avea loc în data de 20.11.2026, ora 10:00, la sediul Institutului de Fizică Atomică.
Bibliografie concurs:

· Hotărârea Guvernului nr. 1608/2008 privind reorganizarea Institutului de Fizică Atomică;

· Regulamentul de Organizare şi Funcţionare IFA;

· Hotărârea Guvernului nr. 1188/2022 privind aprobarea Planului naţional de cercetare, dezvoltare şi inovare 2022-2027;

· Hotărârea Guvernului nr. 1265/2004 pentru aprobarea Normelor metodologice privind contractarea, finanţarea, monitorizarea şi evaluarea programelor, proiectelor de cercetare-dezvoltare şi inovare şi a acţiunilor cuprinse în Planul naţional de cercetare-dezvoltare şi inovare;
· OUG 57/2002 privind cercetarea ştiinţifică şi dezvoltarea tehnologică;

· Hotărârea Guvernului nr. 714/2018 privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării în interesul serviciului;

· OUG 80/2001 privind stabilirea unor normative de cheltuieli pentru autorităţile administraţiei publice şi instituţiile publice;

· Hotărârea Guvernului nr. 518/1995 privind unele drepturi şi obligaţii ale personalului român trimis în străinătate pe
· ntru îndeplinirea unor misiuni cu caracter temporar.
Tematică concurs:

· Hotărârea Guvernului nr. 1608/2008 privind reorganizarea Institutului de Fizică Atomică, integral.
· Regulamentul de Organizare şi Funcţionare IFA,  Art 1-5, Art 21;

· Hotărârea Guvernului nr. 1188/2022, Programul 5.9 din PNCDI;
· Hotărârea Guvernului nr. 1265/2004, integral;

· OUG 57/2002, integral;

· HG 714/2018, integral;

· OUG 80/2001, integral;

· Hotărârea nr. 518/1995, integral.
                                                                                          Director General 

                                                          Dr. Florin - Dorian Buzatu
Calendarul concursului pentru postul contractual vacant de Expert Grad I 
Publicare anunt: 29.10.2026
Depunere dosare: 29.10.2026 – 06.11.2026 ora 12:00

Rezultate selectie dosare: 09.11.2026
Contestatii rezultat dosare: 10.11.2026
Rezultat contestatii dosare: 11.11.2026
Proba scris: 13.11.2026 ora 10:00

Rezultate proba scris: 16.11.2026
Contestatii proba scris: 17.11.2026
Rezultate contestatii scris: 18.11.2026
Proba interviu: 20.11.2026 ora 10:00

Rezultate interviu: 23.11.2026
Contestatii interviu: 24.11.2026
Rezultate contestatii interviu: 25.11.2026
Rezultate Finale: 25.11.2026
Comunicarea rezultatelor la contestațiile depuse se face prin afișare la sediul Institutului de Fizică Atomică, precum și pe pagina de internet: www.ifa-mg.ro, secțiunea cariere, imediat după soluționarea contestațiilor.

Rezultatele finale se afișează la sediul Institutului de Fizică Atomică, precum și pe pagina de internet: www.ifa-mg.ro, secțiunea cariere, prin specificarea punctajului final al fiecărui candidat și a mențiunii «admis» sau «respins».

Ȋntocmit,
Compartiment Resurse Umane

Inspector,

Mircea Liliana - Cristina
Formular inscriere

INSTITUTUL DE FIZICA ATOMICA

Nr. ______________





                                      Aprob









                              Director General








                                 Dr. Florin Dorian Buzatu

Domnule Director General

 
Subsemnata/subsemnatul ______________________________ cu domiciliul în __________________________, str. _________________, nr. ______________, bl.____________, sc. ________, etj. ______, ap. _________, Sector _________, CNP __________________________ posesor/posesoare a/al actului de identitate BI/CI seria _____ nr. ________, eliberata de _________ Sector/judet  ___________, la data de __________, e-mail: ___________, telefon ________ va rog sa aporbati inscrierea la concursul pentru ocuparea postului vacant de __________________________in cadrul ______________ din data de _________.

Anexez prezentei cereri dosarul cu actele solicitate.

Menţionez că am luat cunoştinţă de condiţiile de desfăşurare a concursului.

Cunoscând prevederile art. 4 pct. 2 şi 11 şi art. 6 alin. (1) lit. a) din Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), în ceea ce priveşte consimţământul cu privire la prelucrarea datelor cu caracter personal declar următoarele:

Îmi exprim consimţământul □

Nu îmi exprim consimţământul □

cu privire la transmiterea informaţiilor şi documentelor, inclusiv date cu caracter personal necesare îndeplinirii atribuţiilor membrilor comisiei de concurs, membrilor comisiei de soluţionare a contestaţiilor şi ale secretarului, în format electronic.

Îmi exprim consimţământul □

Nu îmi exprim consimţământul □

ca instituţia organizatoare a concursului să solicite organelor abilitate în condiţiile legii certificatul de integritate comportamentală pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi din orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane, cunoscând că pot reveni oricând asupra consimţământului acordat prin prezentul formular.

Îmi exprim consimţământul □

Nu îmi exprim consimţământul □

ca instituţia organizatoare a concursului să solicite organelor abilitate în condiţiile legii extrasul de pe cazierul judiciar cu scopul angajării, cunoscând că pot reveni oricând asupra consimţământului acordat prin prezentul formular.

Declar pe propria răspundere că în perioada lucrată nu mi s-a aplicat nicio sancţiune disciplinară/mi s-a aplicat sancţiunea disciplinară . . . . . . . . . . .

Declar pe propria răspundere, cunoscând prevederile art. 326 din Codul penal cu privire la falsul în declaraţii, că datele furnizate în acest formular sunt adevărate

Data ________






Semnatura,










__________________

